《念奴娇·我来牛渚》
宋代·吴渊

我来牛渚，聊登眺、客里襟怀如豁。谁著危亭当此处，占断古今愁绝。江势鲸奔，山形虎踞，天险非人设。向来舟舰，曾扫百万胡羯。
追念照水然犀，男儿当似此，英雄豪杰。岁月匆匆留不住，鬓已星星堪镊。云暗江天，烟昏淮地，是断魂时节。栏干捶碎，酒狂忠愤俱发。

作者简介：吴渊（1190—1257年）字道父，号退庵。吴柔胜第三子，宣州宁国（今属安徽）人。约生于宋光宗绍熙初，卒于理宗宝祐五年，年约六十八岁左右。嘉定七年中进士，调建德主簿。丞相史弥远在馆中留他，将授以开化尉，他谢道：“甫得一官，何敢躁进。”弥远就不再强他。累官兵部尚书，进端明殿学士，江东安抚使、拜资政殿大学士，封金陵公，徙知福州、福建安抚使，予祠。又力战有功。拜参知政事，未几，卒。渊著有《退庵集》、《退庵词》奏议及易解，《宋史本传》传于世。